CELEX: 32019R0613
Language: hu
Date: 2019-04-09 00:00:00
Title: A Bizottság (EU) 2019/613 végrehajtási rendelete (2019. április 9.) egyes áruk Kombinált Nómenklatúra szerinti besorolásáról

16.4.2019   
               
               
                  HU
               
               
                  Az Európai Unió Hivatalos Lapja
               
               
                  L 105/8
               
            
         A BIZOTTSÁG (EU) 2019/613 VÉGREHAJTÁSI RENDELETE
         (2019. április 9.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 9-én.
            
               
                  a Bizottság részéről,
               
               
                  az elnök nevében,
               
               Stephen QUEST
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás
                        (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Rozsdamentes acélból készült, belső csavarmenetes árucikk. Olyan a formája, mint egy, az egyik végén karimával rendelkező csavaranyának.
                        Az árucikket gépjármű hidraulikus fékrendszerének csővezeték-rendszerében való használatra tervezték.
                        Amikor a szóban forgó árucikket megszorítják, a csatlakozás részeit a helyes helyzetbe kényszeríti, ezáltal biztosítva a hidraulikus rendszer tömítettségét.
                        Lásd a képeket (*1).
                     
                     
                        7318 16 39 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 7318 , a 7318 16  és a 7318 16 39  KN-kód szövege határozza meg.
                        Az árucikk a 7318  vámtarifaszám alá besorolt „csavarmenetes áru” objektív jellemzőivel rendelkezik.
                        A 7307  vámtarifaszám alá, vasból vagy acélból készült csőszerelvényként való besorolás kizárt, mivel az árucikk csak a csatlakozást alkotó alkatrészekre fejt ki nyomást, és nem érintkezik a vezetékben továbbított folyadékkal. Az árucikk belső csavarmenete nem úgy van kialakítva, hogy biztosítsa vagy fenntartsa a hidraulikus rendszer tömítettségét.
                        Az árucikk a Kombinált Nómenklatúra értelmezésére vonatkozó általános szabályok 2. a) pontja értelmében nem sorolható be befejezetlen szerelvényként/csatlakozóként, mivel nem rendelkezik a befejezett szerelvény/csatlakozó lényeges jellemzőivel.
                        A csőszerelvények összeszereléséhez használható fejescsavarok, csavaranyák és csavarok stb. nem tartoznak a 7307  vámtarifaszám alá (lásd még a 7307  vámtarifaszámhoz tartozó Harmonizált Rendszer Magyarázatban a kivételek b) pontját).
                        Következésképpen az árucikket a 7318 16 39  KN-kód alá, rozsdamentes acélból készült más csavaranyaként kell besorolni.
                     
                  
               
            
               (*1)  A képek csupán tájékoztató jellegűek.